১৬তম আইফা পুরস্কার
১৬তম আইফা পুরস্কার, আনুষ্ঠানিকভাবে ১৬তম আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠান হিসেবে পরিচিত, আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত পুরস্কার, যা ২০১৪ সালের সেরা হিন্দি চলচ্চিত্রগুলোকে সম্মানিত করে। ২০১৫ সালের ৫ই জুন মালয়েশিয়ার রিটজ কার্লটন এ আয়োজন অনুষ্ঠিত হয়। অনুষ্ঠানটি ২০১৫ সালের ৭ জুন কুয়ালালামপুরে অনুষ্ঠিত হয়। অনুষ্ঠানটি ভারতে এবং আন্তর্জাতিকভাবে প্রথমবারের মতো কালার্স টেলিভিশনে সম্প্রচারিত হয়। অনুষ্ঠানটি সঞ্চালনা করেন অভিনেতা অর্জুন কাপুর ও রণবীর সিং, তারা প্রথমবারের মত এই অনুষ্ঠান সঞ্চালনা করেন। ২০১৫ সালের ৫ই জুলাই রবিবার রাত ৮ টায় কালার্স চ্যানেলে অনুষ্ঠানটি সম্প্রচারিত হয়েছিল। আইফা রকস, অন্যথায় আইফা মিউজিক এবং ফ্যাশন এক্সট্রাভাগানজা নামে পরিচিত ২০১৫ সালের ৫ই জুন অনুষ্ঠিত হয়। হায়দার সর্বাধিক ১৪টি মনোনয়ন লাভ করে, তারপরে টু স্টেটস ১০টি এবং পিকে ও কুইন ৭টি করে মনোনয়ন লাভ করে। হায়দার শ্রেষ্ঠ অভিনেতা (শাহিদ কাপুর), শ্রেষ্ঠ পার্শ্ব অভিনেত্রী (তাবু) এবং শ্রেষ্ঠ খলনায়ক (কে কে মেনন) সহ সর্বাধিক ৯টি পুরস্কার অর্জন করে।